09/03/2010 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Convocatoria de bolsas para o perfeccionamento de estudos artísticos para o ano 2010

1.–Obxecto. O obxecto da presente convocatoria é a concesión de dezaoito bolsas para o perfeccionamento de estudos artísticos fóra da Comunidade Autónoma de Galicia durante o período 2010-2011, distribuídas nas seguintes áreas: Área de artes plásticas: 3 bolsas Área de danza: 2 bolsas Área de interpretación: 4 bolsas Área de música: 6 bolsas Área de imaxe: 3 bolsas A dotación total das bolsas é de 161.100 € (8.950 € cada unha), con cargo á aplicación presupostaria 0601/324A/481.2.–Solicitantes. Poderán participar nesta convocatoria todos os residentes na provincia da Coruña que pretendan realizar estudos de perfeccionamento artístico fóra da Comunidade Autónoma de Galicia, e que reúnan os seguintes requisitos: 2.1.–Ter nacido a partir do día un de xaneiro de 1980 (incluído este), agás os que xa foran titulares da bolsa na convocatoria do ano anterior, que poderán ter nacido a partir do un de xaneiro de 1979.2.2.–Acreditar a residencia en calquera concello da provincia da Coruña, mediante a presentación do correspondente certificado de empadroamento, cunha antigüidade de, polo menos, un ano antes da data da convocatoria. O ter sido titular doutra bolsa similar en anteriores convocatorias non exclúe da participación nesta sempre que se cumpran os seus requisitos.3.–Documentación. As solicitudes formularanse nos modelos normalizados que se facilitarán no Rexistro Xeral da Deputación, na Sección de Cultura e Deportes e na páxina www.dicoruna.es.Achegarase tamén, e na orde na que aparece sinalada, a seguinte documentación: 3.1.–Fotocopia do documento nacional de identidade ou documento que regulamentariamente o substitúa.3.2.–Certificado de empadroamento en calquera municipio da provincia, no que deberá constar de forma expresa a data do seu empadroamento, de conformidade co disposto na base 2.2. 3.3.–Área das bolsas á que opta (unha por solicitante) con indicación do proxecto detallado dos estudos que vai realizar, con explicación expresa dos seguintes aspectos: a) Contido dos estudos. b) Obxectivos que pretende acadar. c) Duración deles: datas aproximadas de inicio e final. d) Lugar onde se realizarán.3.4.–Carta de aceptación ou aval da persoa que dirixirá os estudos ou do centro onde vaia realizalos, ou acreditación da súa inscrición para a realización das probas correspondentes no centro no que se pretendan realizar os estudos obxecto da bolsa que se solicita 3.5.–Currículo, con indicación dos estudos realizados, actividades profesionais desempeñadas e, en xeral, toda canta documentación considere representativa da súa formación o solicitante, así como cintas de vídeo, casetes, etc.3.6.–Escrito no que autorice á Deputación para que solicite, no seu nome, á Axencia Tributaria e á Seguridade Social, a acreditación de que o solicitante está ao corrente nas súas obrigas cos citados organismos.3.7.–Declaración responsable doutras axudas solicitadas ou percibidas para o mesmo fin.3.8.–A documentación poderase presentar en copias simples, tendo en conta que as persoas que resulten titulares das bolsas e os suplentes, deberán realizar as compulsas correspondentes no prazo máximo dun mes dende a notificación da concesión.4.–Lugar e prazo de solicitude. A documentación deberá presentarse no Rexistro Xeral desta Deputación ata o día 31 de marzo de 2010. A documentación tamén se poderá presentar neste prazo, en calquera das formas previstas no artigo 38.4 da Lei 30/1992, de réxime xurídico das administracións públicas e do procedemento administrativo común.5.–Composición dos tribunais. Constituirase un tribunal para cada área das bolsas e a celebración das sesións será conxunta. Cada tribunal estará presidido polo presidente da Deputación da Coruña e formarán parte deles a deputada presidenta da Comisión de Cultura, Educación e Patrimonio Histórico-Artístico, así como tres persoas de recoñecido prestixio do mundo da arte, sendo secretario o da Corporación ou persoa na que delegue. Cada un dos tribunais valorará as solicitudes que lle correspondan en función da área designada na instancia polos solicitantes, non obstante, poderán reasignar a outra área do tribunal, na primeira reunión que celebren, aquelas solicitudes que polas súas especiais características ou por erro dos solicitantes non estivesen correctamente clasificadas coa fin de que sexan avaliadas polos membros máis cualificados atendendo ás características do proxecto presentado. A composición dos tribunais publicarase no taboleiro de anuncios da Deputación con anterioridade á súa reunión, co fin de que se poidan interpoñer, se é o caso, os recursos legais pertinentes.6.–Concesión das bolsas. Cada tribunal formulará a súa proposta de selección dos bolseiros, que será motivada segundo as bases da convocatoria, e as súas actuacións serán secretas. O órgano competente para ditar o acordo de adxudicación é o presidente da Deputación.6.1.–Os tribunais convocarán aos solicitantes das bolsas nas áreas de interpretación, danza e música para que realicen unha proba de interpretación, e de ser o caso, unha entrevista persoal, na que os aspirantes responderán a preguntas dos membros do tribunal sobre dos estudos que pretenden realizar, ou do seu proxecto; ademais, e segundo o seu criterio, tamén poderán convocar aos solicitantes, nas modalidades de artes plásticas e de imaxe para a realización da entrevista persoal. As probas e entrevistas terán lugar na semana comprendida entre os días 5 e 11 de xullo, ámbolos dous incluídos.6.2.–As bolsas concederanse segundo os criterios seguintes: A) Áreas de imaxe e artes plásticas: * Interese dos proxectos presentados: 4,5 puntos * Currículo dos solicitantes: 5 puntos * Outros méritos que han valorar os tribunais, segundo a documentación adicional presentada polo solicitante: 0,5 puntos. B) Áreas de danza, interpretación e música: * Interese dos proxectos presentados: 2,5 puntos. * Valoración das probas: 4,5 puntos. *Currículo dos solicitantes: 2,5 puntos. * Outros méritos que han valorar os tribunais, segundo a documentación adicional presentada polo solicitante: 0,5 puntos.6.3.–Os tribunais poderán declarar desertas as bolsas en calquera das áreas obxecto da convocatoria cando a calidade dos aspirantes non acade os criterios mínimos para a súa concesión.6.4.–Cada tribunal poderá nomear o número de suplentes que considere oportunos, establecendo unha orde de prioridade. Estes suplentes accederán ás bolsas unicamente nos casos de existir algunha renuncia ou revogación polo incumprimento dos bolseiros das obrigas desta convocatoria.6.5.–A resolución da convocatoria darase a coñecer no taboleiro de anuncios da Deputación, e na páxina www.dicoruna.es, e producirá os efectos de notificación aos interesados.6.6.–Os titulares das bolsas, por medio de exposición suficientemente razoada, poderán solicitar a modificación do proxecto ou a realización doutro diferente, con anterioridade ao inicio dos seus estudos; as súas solicitudes avaliaranas os membros do tribunal da área que fixeran a proposta de adxudicación das bolsas.6.7.–Contra a resolución que porá fin á vía administrativa, poderase interpoñer potestativamente o recurso de reposición no prazo dun mes dende o día seguinte ao da súa notificación ou o recurso contencioso administrativo no prazo de dous meses que se contará dende o día seguinte ao da súa notificación de conformidade co disposto na Lei 30/1992, do 26 de novembro do réxime xurídico das administracións públicas e do procedemento administrativo común, sen que poidan interpoñerse simultaneamente ambos recursos.7.–Pagamento. As bolsas aboaranse en dous prazos, do seguinte xeito: * 75%: á adxudicación da bolsa e despois da presentación da certificación de datos bancarios, segundo modelo aprobado pola Deputación, e do xustificante da matrícula ou, se é o caso, calquera documentación que acredite os estudos que vai realizar. * 25%: ao finalizar os estudos, despois da presentación da memoria xeral e informe do centro ou do director dos estudos, tocante ao aproveitamento da bolsa. O pago realizarase mediante transferencia bancaria na conta indicada polo beneficiario 8.–Obrigas dos bolseiros.8.1.–Cumprir todas as normas establecidas nos apartados anteriores.8.2.–Comezar os estudos obxecto da bolsa, como máximo, no cuarto trimestre de 2010.8.3.–Realizar o traballo ou estudo previsto aténdose á finalidade da bolsa, para o cal remitirán trimestralmente memorias avaladas polo director do traballo ou polo centro no que se realicen os estudos, que os tribunais, por instancia da Deputación, e no caso de que esta o considere oportuno, poderán valorar para os efectos da continuidade na percepción das bolsas. A ausencia de presentación das ditas memorias nos prazos establecidos, sen que medie por parte do interesado solicitude razoada de prórroga que sexa admitida favorabelmente pola Deputación, terá como efecto a revogación da bolsa e a obrigatoriedade da devolución do seu importe cobrado ata o momento no que se produza o incumprimento, ó que se lle engadirán os correspondentes xuros de mora.8.4.–Os bolseiros incluídos na área de artes plásticas, deberán entregarlle á Deputación unha obra realizada durante o período no que se desenvolvan os seus estudos, nun prazo non superior a seis meses, contados a partir da data do pagamento do derradeiro prazo da bolsa; no apartado de imaxe será de igual cumprimento a presente disposición, debendo presentar neste caso unha reportaxe sobre un tema, que será determinado de acordo coa Deputación O incumprimento desta condición, ou de calquera outra das contidas nas presentes bases, así coma a renuncia á bolsa, terá como efecto a obrigatoriedade de proceder á devolución do importe da bolsa concedida ao que se lle engadirán os correspondentes xuros de mora. Coas persoas que resulten beneficiarias das bolsas correspondentes aos restantes apartados, poderase programar algunha actividade, por medio da cal se mostren publicamente os beneficios e o aproveitamento obtidos en virtude da concesión das bolsas.9.–Propiedade dos traballos. A propiedade dos traballos será dos seus autores exceptuando o disposto para os bolseiros incluídos no apartado de artes plásticas, debendo acompañarse á publicación ou estrea destes a mención da bolsa recibida. A Deputación resérvase o dereito a proceder á publicación, exposición ou estrea dos traballos, despois da comunicación previa aos seus autores.10.–Aceptación das bases. Os solicitantes, por selo, aceptan en todos os seus termos as bases xerais da presente convocatoria así como a resolución que corresponda, sen prexuízo do dereito á reclamación xudicial. Para os casos non previstos nas presentes bases aplicarase o disposto nas bases de execución do presuposto xeral da Deputación da Coruña de 2010. A Coruña, 24 de febreiro de 2010. O PRESIDENTE O SECRETARIO Salvador Fernández Moreda José Luis Almau Supervía